Էններ Վալենսիա

Էններ Ռեմբերտո Վալենսիա Լաստրա (իսպ.՝ Enner Remberto Valencia Lastra, նոյեմբերի 4, 1989(1989-11-04), San Lorenzo), էկվադորցի ֆուտբոլիստ, անգլիական Վեստ Հեմի և Էկվադորի ֆուտբոլի ազգային հավաքականի հարձակվող, որը վարձավճարով հանդես է գալիս Էվերթոնում։ Նա մասնակցել է 2014 թվականի աշխարհի առաջնությունը։


== Ակումբային կարիերա ==

Վալենսիան իր ֆուտբոլային կարիերան սկսել է «Էմելեկ» ակումբում, որի կազմում 2010 թվականի փետրվարի 6-ին իր դեբյուտն է կատարել Էկվադորի Պրիմերայում՝մասնակցելով «Դեպոտիվո Քիտոյի» դեմ խաղին։ Հոկտեմբերի 3-ին՝ ԼԴՈՒ Քիտոյի դեմ խաղում նա խփել է իր առաջին գոլը հօգուտ «Էմելեկի»։ Երեք տարի անընդմեջ Վալենսիան դարձել է Էկվադորի փոխչեմպիոն և միայն 2013 թվականին է հաղթել ազգային առաջնությունում։
2014 թվականի սկզբին Էնները տեղափոխվել է մեքսիկական «Պաչուկա» ակումբ։ Հունվարի 5-ին «Տոլուկայի» դեմ խաղում նա իր դեբյուտն է կատարել Մեքսիկայի առաջնությունում։ Հունվարի 19-ին՝ «Տիխուանայի» դեմ խաղում, նա խփել է իր առաջին գոլը նոր ակումբի կազմում։
2014 թվականին Վալենսիան «Պաչուկային» օգնել դուրս գալ եզրափակիչ։ Եզրափակչի առաջին՝  «Լեոնի» դեմ խաղում նա դուբլ է ձևակերպել և իր թիմին օգնել հաղթել, սակայն պատասխան խաղում հաղթել են «առյուծները»՝ խփելով երկու անպատասխան գնդակ։ Մրցաշրջանի արդյունքներով՝ Վալենսիան դարձել է Մեքսիկայի առաջնության լավագույն ռմբարկու։
Աշխարհի առաջնությունում հաջող ելույթ ունենալուց հետո Վալենսիան հետաքրքրություն է առաջացրել եվրոպական մի շարք ակումբների մոտ։ Հուլիսի 15-ին նա հինգ տարի ժամկետով պայմանագիր է կնքել անգլիական «Վեստ Հեմ Յունայթեդ» ակումբի հետ։ Տրանսֆերի արժեքը կազմել է 15 միլիոն ֆունտ։ Օգոստոսի 16-ին՝ «Տոտտենհեմ Հոտսպուրի» դեմ խաղում, Վալենսիան իր դեբյուտն է կատարել Անգլիայի Պրեմիեր լիգայում՝ հանդիպման վերջում փոխարինելով Կառլտոն Քոուլին։ Սեպտեմբերի 15-ին «Հալլ Սիթիի» դեմ խաղում Էնները խփել է իր առաջին գոլը «մրճահարների» օգտին։
2016 թվականի ամռանը Վալենսիան վարձավճարով տեղափոխվել է «Էվերթոն», որի կազմում իր դեբյուտը կատարել է սեպտեմբերի 17-ին՝ «Միդլսբրոյի» դեմ հանդիպման երկրորդ խաղակեսում փոխարինելով Ռոմելու Լուկակուին։


== Միջազգային կարիերա ==
2012 թվականի փետրվարի 12-ին Վալենսիան իր դեբյուտն է կատարել Էկվադորի հավաքականի կազմում՝ մասնակցելով Հոնդուրասի հավաքականի դեմ ընկերական խաղին։ 2013 թվականի նոյեմբերի 20-ին Հոնդուրասի հավաքականի դեմ խաղում նա խփել է իր առաջին գոլն ազգային հավաքականի օգտին։
2014 թվականին Վալենսիան ընդգրկվել է հավաքականի հայտացուցակում՝ մասնակցելու 2014 թվականին Բրազիլիայում կայանալիք աշխարհի առաջնությանը, որում նա մասնակցել է Շվեյցարիայի, Հոնդուրասի և Ֆրանսիայի հավաքականների դեմ խաղերին։ Աշխարհի առաջնությունում Էնները խփել է երեք գոլ․ նա աչքի է երկու անգամ ընկել Հունդուրասի և մեկ անգամ Շվեյցարիայի դեմ խաղերում։
2015 թվականի ամռանը Էնները Չիլիում մասնակցել է Ամերիկայի գավաթի խաղարկությանը։ Այդ առաջնությունում նա խաղացել է Չիլիի, Բոլիվիայի ու Մեքսիկայի հավաքականների դեմ խաղերին։ Նա աչքի է ընկել բոլովիացիների ու մեքսիկացիների դեմ խաղերում։
2016 թվականին Էնները երկրորդ անգամ մասնակցել է Ամերիկայի գավաթի առաջնությանը, որն այս անգամ անցկացվում էր ԱՄՆ֊ում։ Առաջնությունում նա մասնակցել է Բրազիլիայի, Պերուի, Հայիթիի ու ԱՄՆ֊ի հավաքականների դեմ խաղերին՝ աչքի ընկնելով Պերուի ու Հայիթիի հավաքականների դեմ խաղերում։


=== Գոլերը հավաքականում ===


== Ձեռքբերումներ ==
Ակումբային
 «Էմելեկ»

 Էկվադորի առաջնության հաղթող - 2013Անհատական

Մեքսիկայի ֆուտբոլի առաջնության լավագույն ռմբարկու - Կլաուսուրա 2014


== Ծանոթագրություններ ==


== Արտաքին հղումներ ==
Էջը soccerway.com կայքում (անգլ.)
Վիճակագրությունը ecuafutbol.org կայքում Archived 2016-01-26 at the Wayback Machine.
Վիճակագրությունը National Football Teams կայքում (ռուս.)